การป้องกันสิวบนหนังศีรษะ การใช้ยาทาภายนอก การใช้ผลิตภัณฑ์ที่แพทย์สั่งจ่าย
บางคนสระผมวันเว้นวันแต่ถ้าหากคุณมีสิวบนหนังศีรษะ การสระผมวันเว้นวันก็อาจจะไม่เพียงพอ ลองสระผมทุกวัน วิธีนี้สามารถช่วยลดปริมาณน้ำมันในเส้นผมซึ่งจะช่วยลดโอกาสการเกิดสิวบนหนังศีรษะได้   คุณอาจจะต้องใช้แชมพูสูตรขจัดคราบหรือสลับการใช้ระหว่างแชมพูขจัดคราบกับแชมพูปกติที่ใช้เป็นประจำ สิวบนหนังศีรษะเกิดจากการสะสมของผลิตภัณฑ์ที่ใช้กับเส้นผม เซลล์ผิวที่ตายแล้วและน้ำมันและแชมพูสูตรขจัดคราบสามารถกำจัดสิ่งเหล่านี้ได้ งดใช้ครีมนวดเพื่อดูว่าหนังศีรษะมีสภาพดีขึ้นหรือไม่ ครีมนวดช่วยทำให้ผมนุ่มชุ่มชื่นซึ่งอาจจะก่อให้เกิดน้ำมันหรือความมันสะสมบนหนังศีรษะได้ ถ้าหากคุณมีสิวบนหนังศีรษะบ่อยครั้งและคุณสระผมทุกวัน ปัญหาอาจจะเกิดจากสิ่งที่คุณใส่ลงบนเส้นผม ลองงดใช้ผลิตภัณฑ์จัดแต่งทรงผมเพื่อดูว่าหนังศีรษะมีสภาพดีขึ้นหรือไม่ เมื่อคุณได้ค้นพบสาเหตุแล้ว คุณสามารถลองใช้ผลิตภัณฑ์จัดแต่งทรงผมอื่นๆ เพื่อดูว่าส่วนผสมใดในผลิตภัณฑ์นั้นที่เหมาะกับสภาพผิวของคุณ   ลองใช้ผลิตภัณฑ์ที่มีส่วนผสมจากน้ำหรือผลิตภัณฑ์ที่ไม่ทำให้เกิดสิวซึ่งจะไม่อุดตันรูขุมขนและก่อให้เกิดสิว   หลีกเลี่ยงการใช้ผลิตภัณฑ์จัดแต่งทรงผมใกล้โคนผม คุณสามารถใช้เจลใส่ผมแต่พยายามใช้กับเส้นผมโดยไม่สัมผัสหนังศีรษะหรือโคนผม บางคนที่มีสิวบนหนังศีรษะมักจะสวมหมวกเบสบอลหรืออุปกรณ์กีฬา เช่น หมวกกันน็อคซึ่งเพิ่มการกักเก็บความร้อน การเสียดสีแดงกดสิวบางครั้งเรียกว่ากลไกการเกิดสิว ถ้าหากคุณคิดว่าการใส่หมวกหรือหมวกกันน็อคอาจจะเป็นสาเหตุที่ทำให้คุณมีสิวบนหนังศีรษะ คุณต้องปล่อยให้หนังศีรษะได้ระบายบ่อยขึ้นหรือถ้าหากคุณจำเป็นต้องสวมอุปกรณ์ใดๆ บนศีรษะคุณต้องสวมผ้าคาดผมหรือหมวกคลุมผมภายใต้หมวกกันน็อค  การอาบน้ำทันทีหลังจากที่ถอดหมวกหรือหมวกกันน็อคออกและใช้แชมพูอาจจะช่วยลดการเกิดสิวบนหนังศีรษะได้ การแปรงผมหรือหวีผมช่วยกำจัดเซลล์ผิวที่ตายแล้วและแบ่งแยกเส้นผมที่พันกันเพราะน้ำมันตามธรรมชาติของหนังศีรษะ วิธีนี้ช่วยป้องกันสิวด้วยการกำจัดเซลล์ผิวที่ตายแล้วซึ่งอาจจะอุดตันรูขุมขนและแยกเส้นผมที่อาจจะกักเก็บน้ำมันให้หนังศีรษะ ถ้าหากคุณมักจะมีสิวบนหนังศีรษะ คุณควรตัดผมให้มีความยาวและความหนาที่คุณสามารถจัดการได้ง่ายเพื่อลดการเกิดสิว ผมที่สั้นและบางลงสามารถช่วยลดการกักเก็บน้ำมัน สิ่งสกปรกและเชื้อแบคทีเรียในรูขุมขนได้ เบนซอยล์เพอร์ออกไซด์เป็นส่วนผสมที่พบได้มากในเจลล้างหน้าและโลชั่นกำจัดสิว มันทำงานโดยการฆ่าเชื้อแบคทีเรียที่อาจจะอุดตันรูขุมขนซึ่งทำให้เกิดสิวเม็ดใหม่ มันยังช่วยกำจัดน้ำมันส่วนเกินและเซลล์ผิวที่ตายแล้วออกจากบริเวณที่เป็นสิว เบนซอยล์เพอร์ออกไซด์ที่พบมากมีความเข้มข้นระหว่าง 2.5-10% ในผลิตภัณฑ์ที่จำหน่ายตามร้านขายยาทั่วไป   ผลข้างเคียงที่อาจเกิดขึ้นจากการใช้เบนซอยล์เพอร์ออกไซด์คือผมและเสื้อผ้าถูกกัดสีถ้าหากผลิตภัณฑ์มีปริมาณของเบนซอยล์เพอร์ออกไซด์มากเกินไป คุณควรใช้ผลิตภัณฑ์นี้ด้วยความระมัดระวังเมื่อใช้กับเส้นผมหรือหนังศีรษะ   ผลข้างเคียงอื่นๆ ได้แก่ ผิวแห้ง ผิวอักเสบแดง ผิวรู้สึกแสบร้อนและผิวลอก กรดซาลิไซลิกเป็นส่วนผสมที่พบได้มากในผลิตภัณฑ์กำจัดสิวโดยพบในเจลล้างหน้าและทิชชู่เปียกเช็ดหน้ากําจัดสิว มันช่วยป้องกันการอุดตันของรูขุมขนและสามารถทำให้รูขุมขนหายอุดตันถ้าหากอุดตันอยู่แล้วโดยทำให้เม็ดสิวที่มีอยู่บนหนังศีรษะหรือส่วนอื่นของร่างกายหดตัว  ปริมาณที่พบส่วนใหญ่อยู่ระหว่าง 0.5-5% ในผลิตภัณฑ์ที่มีจำหน่ายตามร้านขายยาทั่วไป ผลข้างเคียงที่อาจจะเกิดขึ้น ได้แก่ การระคายเคืองของผิวและความรู้สึกตึงชาเล็กน้อย กรดอัลฟาไฮดรอกซี่มี 2 ประเภท ได้แก่ กรดไกลโคลิกและแลคติกซึ่งกรดอัลฟาไฮดรอกซี่ทั้ง 2 ประเภทพบได้ในผลิตภัณฑ์รักษาสิวที่มีวางจำหน่ายตามร้านขายยาทั่วไปเพราะมันสามารถช่วยกำจัดเซลล์ผิวที่ตายแล้วและลดอาการอักเสบ งานวิจัยเผยว่ากรดอัลฟาไฮดรอกซี่สามารถกระตุ้นการสร้างผิวใหม่ที่นุ่มนวลกว่า บางคนที่เป็นสิวพบว่ากำมะถันเป็นทางเลือกของการรักษาที่ได้ผล มันสามารถช่วยกำจัดเซลล์ผิวที่ตายแล้วและน้ำมันส่วนเกินของร่างกายและพบได้ในผลิตภัณฑ์ที่มีจำหน่ายตามร้านขายยาทั่วไป เช่น เจลล้างหน้าหรือยาทาสิว  ผลิตภัณฑ์บางตัวที่มีส่วนผสมของกำมะถันอาจจะมีกลิ่นที่ไม่น่าพึงประสงค์ เรตินอยด์คือยาทาประเภทหนึ่งที่ได้มาจากวิตามินเอ เรตินอยด์ช่วยป้องกันการหลุดร่วงของเส้นผมเพื่อลดการเกิดสิว  ใช้ผลิตภัณฑ์ที่มีตัวยาเรตินอยด์ในตอนเย็น เริ่มด้วยการใช้ 3 ครั้งต่อสัปดาห์แล้วจึงเปลี่ยนมาใช้ทุกวันเพื่อผิวปรับตัวเข้ากับตัวยาได้แล้ว แดปโซน (แอคโซน) คือยาฆ่าเชื้อที่มีส่วนผสมของตัวยาแก้อักเสบ เจลยานี้ช่วยรักษาสิวด้วยการฆ่าเชื้อแบคทีเรียและป้องกันไม่ให้รูขุมขนอุดตัน  โดยส่วนใหญ่มันจะมีส่วนผสมของเรตินอยด์แบบทาเพื่อประสิทธิภาพสูงสุดของตัวยาทั้งสองชนิด ผลข้างเคียงที่อาจจะเกิดขึ้น ได้แก่ ผิวแห้ง ผิวอักเสบแดงและระคายเคือง สำหรับอาการสิวรุนแรง คุณอาจจะต้องใช้ยาฆ่าเชื้อเพื่อช่วยรักษาสิวอักเสบและป้องกันสิวในอนาคต ยาฆ่าเชื้อมักจะใช้ร่วมกับเบนซอยล์เพอร์ออกไซด์เพื่อลดโอกาสการก่อตัวของเชื้อแบคทีเรียที่ต่อต้านยาฆ่าเชื้อบนผิวและอาจมีส่วนผสมของเรตินอยด์เพื่อประสิทธิภาพสูงสุด  ยาฆ่าเชื้อที่แพทย์มักจะจ่ายให้เพื่อรักษาสิว ได้แก่ คลินดามัยซินกับเบนซอยล์เพอร์ออกไซด์ (เบนซาคลินหรือดูแอค) และเอริโธมัยซินกับเบนซอยล์เพอร์ออกไซด์ (เบนซามัยซิน) แพทย์มักจะจ่ายยาฆ่าเชื้อชนิดรับประทานในการรักษาอาการสิวปานกลางถึงรุนแรงเพื่อลดการสะสมของเชื้อแบคทีเรียในร่างกายที่ทำให้เกิดสิว ยาฆ่าเชื้อสามารถช่วยลดการอักเสบที่เกิดจากสิว ยาฆ่าเชื้อชนิดรับประทานที่พบมากที่สุดคือไมโนซัยคลินและด็อกซี่ซัยคลิน ผู้หญิงและวัยรุ่นบางคนที่มีปัญหาสิวพบว่ายาคุมกำเนิดแบบฮอร์โมนรวมสามารถช่วยรักษาสิวได้ ยาเหล่านี้มีส่วนผสมของเอสโตรเจนและโปรเจสตินซึ่งออกฤทธิ์คุมกำเนิดและป้องกันสิว   ยาคุมกำเนิดแบบฮอร์โมนรวมที่มีจำหน่ายในประเทศไทย ได้แก่ ยาสมิน (Yasmin), ยาส (Yaz), ไดแอน (Diane), แอนนา (Anna), เมอซิลอน (Mercilon), เมลลิแอน (Meliane), มาวีลอน (Marvelon), ไซเลส (Cilest), ไกเนร่า (Gynera) เป็นต้น   ผลข้างเคียงที่พบได้มาก ได้แก่ ปวดศีรษะ หน้าอกร้าว เวียนหัว น้ำหนักตัวเพิ่มและมีเลือดออกกะปริดกะปรอย บางคนมีผลข้างเคียงที่ร้ายแรงกว่านั้น เช่น ความเสี่ยงต่อการเกิดลิ่มเลือดสูงขึ้น  ปรึกษาแพทย์เพื่อดูว่ายาคุมกำเนิดแบบฮอร์โมนรวมประเภทใดที่เหมาะกับคุณ แพทย์อาจจะจ่ายสารต้านแอนโดรเจน เช่น สไปโรโนแลคโทน (อัลแดคโทน) ให้กับผู้หญิงและวัยรุ่นที่ทานยาฆ่าเชื้อแล้วไม่ได้ผล ยาประเภทนี้ทำงานโดยการป้องกันฮอร์โมนแอนโดรเจนไม่ให้มีผลต่อการขับน้ำมันของผิว  ผลข้างเคียงที่พบได้มาก ได้แก่ หน้าอกร้าว อาการปวดประจำเดือนและการสะสมของโปแตสเซียมในร่างกายมากเกินไป
สระผมทุกวัน. งดใช้สารที่ทำให้เกิดการระคายเคือง. ปล่อยให้หนังศีรษะได้ระบาย. แปรงผมหรือหวีผมทุกวัน. ลองตัดผม. ใช้เบนซอยล์เพอร์ออกไซด์. ใช้กรดซาลิไซลิก. ใช้กรดอัลฟาไฮดรอกซี่. ลองใช้กำมะถัน. ใช้เรตินอยด์. ใช้แดปโซน. ใช้ยาฆ่าเชื้อแบบทา. ใช้ยาฆ่าเชื้อชนิดรับประทาน. ทานยาคุมกำเนิดแบบฮอร์โมนรวม. ปรึกษาเกี่ยวกับสารต้านแอนโดรเจน.
https://www.wikihow.com/Treat-Scalp-Pimples https://www.wikihow.com/Treat-Scalp-Pimples https://www.wikihow.com/Treat-Scalp-Pimples
Preventing Scalp Pimples Applying Topical Products Using Prescription-Strength Products